Ամփոփաթերթ

«Մարդու իրավունքների եվրոպական դատարանում Հայաստանի Հանրապետության ներկայացուցչի մասին», ««Կառավարության կառուցվածքի ԵՎ գործունեության մասին» օրենքում փոփոխություն ԵՎ ԼՐԱՑՈՒՄ կատարելու մասին», ««Պետական պաշտոններ ԵՎ պետական ծառայության պաշտոններ զբաղեցնող անձանց վարձատրության մասին» օրենքում լրացումներ կատարելու մասին», ««Հանրային ծառայության մասին» օրենքում լրացումներ կատարելու մասին» Հայաստանի Հանրապետության օրենքների նախագծերԻ վերաբերյալ

|  |  |  |  |  |  |
| --- | --- | --- | --- | --- | --- |
| հ/հ | Առարկության, առաջարկության հեղինակը, ստացման ամսաթիվը | | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | | 2 | 3 | 4 |
| 1. | ՀՀ առողջապահության նախարարություն  12.04.2019 թվական  № ԱԹ/11.1/5730-19 գրություն | | Դիտողություններ և առաջարկություններ չկան: |  |  |
| 2. | ՀՀ մշակույթի նախարարություն  15.04.2019 թվական  № 05/5.1/2204-19 գրություն | | Դիտողություններ և առաջարկություններ չկան: |  |  |
| 3. | ՀՀ Էներգետիկ ենթակառուցվածքների և բնական պաշարների նախարարություն  15.04.2019 թվական  № 01ԳԲ/13.2ՀովԲ/2378-19 գրություն | | Դիտողություններ և առաջարկություններ չկան: |  |  |
| 4. | ՀՀ աշխատանքի և սոցիալական հարցերի նախարարություն  16.04.2019 թվական  № ԶԲ/ԱՌՊ4/5888-19 գրություն | | Դիտողություններ և առաջարկություններ չկան: |  |  |
| 5. | ՀՀ Սփյուռքի նախարարություն  16.04.2019 թվական  № 01/16.1/335-19 գրություն | | Դիտողություններ և առաջարկություններ չկան: |  |  |
| 6. | ՀՀ հատուկ քննչական ծառայություն  16.04.2019 թվական  № 18-3064գ-19 գրություն | | Դիտողություններ և առաջարկություններ չկան: |  |  |
| 7. | ՀՀ Պետական եկամուտների կոմիտե  17.04.2019 թվական  № 01/11-1/12612-2019 գրություն | | Դիտողություններ և առաջարկություններ չկան: |  |  |
| 8. | ՀՀ գյուղատնտեսության նախարարություն  17.04.2019 թվական  № ԳԳ/ԳԱ-1/1954-19  գրություն | | Դիտողություններ և առաջարկություններ չկան: |  |  |
| 9. | ՀՀ կրթության և գիտության նախարարություն  17.04.2019 թվական  № 01/10/6122-19 գրություն | | Առաջարկում եմ «Մարդու իրավունքների եվրոպական դատարանում Հայաստանի Հանրապետության կառավարության լիազոր ներկայացուցչի մասին» ՀՀ օրենքի նախագծի 6-րդ հոդվածի 1-ին մասը խմբագրել, քանի որ առկա է մտքի անհամապատասխանություն: | Ընդունվել է: | Տե՛ս Նախագծի լրամշակված տարբերակը: |
| 10. | ՀՀ ոստիկանություն  17.04.2019 թվական  № 01.6/24/9904-19 գրություն | | Դիտողություններ և առաջարկություններ չկան: |  |  |
| 11. | ՀՀ արտաքին գործերի նախարարություն  17.04.2019 թվական  № 1111/4544-19 գրություն | | Դիտողություններ և առաջարկություններ չկան: |  |  |
| 12. | ՀՀ սպորտի և երիտասարդության հարցերի նախարարություն  17.04.2019 թվական  № 1/5.1/508-19 գրություն | | 1. Նախագծի 3-րդ հոդվածի 3-րդ մասում «ղեկավարին» բառից հետո «և» բառը և 5-րդ հոդվածի 2-րդ մասում «կամ» բառը փոխարինել «, իսկ նրա բացակայության դեպքում`» բառերով: | Ընդունվել է մասամբ: | Նախագծի 3-րդ հոդվածի 3-րդ մասը շարադրվել է նոր խմբագրությամբ, ուստի առաջարկն ընդունելու անհրաժեշտությունը վերացել է: Ինչ վերաբերում է 5-րդ հոդվածի 2-րդ մասի առնչությամբ արված առաջարկին՝ տե՛ս Նախագծի լրամշակված տարբերակը: |
| 1. Լիազոր ներկայացուցիչ նշանակելու համար 4-րդ հոդվածի 1-ին մասում ներկայացվող պահանջներում ներառել նաև առնվազն հինգ տարվա մասնագիտական աշխատանքային ստաժ ունենալու պահանջը: | Չի ընդունվել: | Բացակայում են առաջարկի իրավական հիմքերը: |
| 1. 5-րդ հոդվածի 1-ին մասը շարադրել հետևյալ խմբագրությամբ «1. Գրասենյակի ղեկավարը ի պաշտոնե հանդիսանում է Լիազոր ներկայացուցչի առաջին տեղակալը, իսկ Գրասենյակի ղեկավարի տեղակալը` Լիազոր ներկայացուցչի տեղակալը:»: | Ընդունվել է: | Տե՛ս Նախագծի լրամշակված տարբերակը: |
| 13. | ՀՀ տրանսպորտի,կապի և տեղեկատվական տեխնոլոգիաների նախարարություն  18.04.2019 թվական  № 01/16.1/4899-19 գրություն | | Դիտողություններ և առաջարկություններ չկան: |  |  |
| 14. | ՀՀ գլխավոր դատախազություն  18.04.2019 թվական  № 04/20/4867-19 գրություն | | «Մարդու իրավունքների եվրոպական դատարանում Հայաստանի Հանրապետության կառավարության լիազոր ներկայացուցչի մասին» ՀՀ օրենքի նախագծի (այսուհետ՝ Նախագիծ) 7-րդ հոդվածի 1-ին մասի 2-րդ կետով սահմանված է Լիազոր ներկայացուցչի՝ բարեկամական կարգավորման ձևով խնդրի լուծման նպատակով գանգատ ներկայացրած կողմի հետ բանակցություններ վարելու կամ միակողմանի հայտարարությամբ հանդես գալու լիազորությունը: Հաշվի առնելով այն հանգամանքը, որ միակողմանի հայտարարությունը ըստ էության կարող է վերաբերել Հայաստանի Հանրապետության կառավարության կողմից կոնկրետ գործով դիմումատուի կոնվենցիոն իրավունքի խախտման փաստի ընդունմանը, ինչը կարող է հանգեցնել, ի թիվս այլնի, ներպետական մակարդակում նոր հանգամանքի հիման վրա քրեական գործերով վարույթների և դատական գործերի վերաբացմանը, առաջարկում ենք նման դեպքերում միակողմանի հայտարարության նախագիծը պարտադիր կերպով շրջանառել իրավասու պետական մարմինների միջև վերջիններիս հնարավոր դիտողություններն ու առաջարկությունները հաշվի առնելու համար: | Չի ընդունվել: | Առաջարկը վերաբերում է Ներկայացուցչի նշված լիազորության իրականացման ընթացակարգին, ինչը ենթակա է կարգավորման սույն Նախագծի 11-րդ հոդվածով նախատեսված կառավարության որոշմամբ: |
| 15. | ՀՀ Տնտեսական զարգացման և ներդրումների նախարարություն  18.04.2019 թվական  № 01/22.3/3234-19 գրություն | | Դիտողություններ և առաջարկություններ չկան |  |  |
| 16. | ՀՀ պաշտպանության նախարարություն  18.04.2019 թվական  № ՊՆ/510/286-2019 գրություն | | Դիտողություններ և առաջարկություններ չկան |  |  |
| 17. | ՀՀ Տարածքային կառավարման և զարգացման նախարարություն  18.04.2019 թվական  № 01/21/3580-19 գրություն | | 1. 3-րդ հոդվածի 6-րդ մասի «Հայաստանի Հանրապետության» բառերից հետո լրացնել «կառավարության» բառը՝ հաշվի առնելով Նախագծի տրամաբանությունը: | Չի ընդունվել: | Նախագիծը լրամշակվել է և «Հայաստանի Հանրապետության կառավարության լիազոր ներկայացուցիչ» բառերն ամբողջ Նախագծում փոխարինվել են «Հայաստանի Հանրապետության ներկայացուցիչ» բառերով: |
| 1. 4-րդ հոդվածի 1-ին մասի «անձը» բառը փոխարինել «Հայաստանի Հանրապետության քաղաքացին» բառերով՝ հիմք ընդունելով «Հանրային ծառայության մասին» օրենքի 6-րդ հոդվածի 6-րդ մասը, որի համաձայն վարչական պաշտոնները կարող են զբաղեցնել Հայաստանի Հանրապետության այն քաղաքացիները, որոնք ունեն բարձրագույն կրթություն: | Ընդունվել է | Տե՛սՆախագծի լրամշակված տարբերակը: |
| 1. 5-րդ հոդվածի 2-րդ մասն առաջարկում ենք հստակեցնել, մասնավորապես սահմանել, որ Լիազոր ներկայացուցչի բացակայության կամ կոնկրետ գործով շահերի բախման դեպքերում նրան փոխարինում է Գրասենյակի ղեկավարը կամ Գրասենյակի ղեկավարի տեղակալը վարչապետի որոշմամբ: | Չի ընդունվել: | Նախագիծը լրամշակվել է և սահմանվել, որ Ներկայացուցչի բացակայության կամ կոնկրետ գործով շահերի բախման դեպքերում նրան փոխարինում է Գրասենյակի ղեկավարը, իսկ նրա բացակայության դեպքում` Գրասենյակի ղեկավարի տեղակալը: Ուստի, վարչապետի որոշման անհրաժեշտությունը բացակայում է: |
| 1. 10-րդ հոդվածի 1-ին մասի 3-րդ կետի համաձայն՝ Լիազոր ներկայացուցիչն իրավասու է խորհրդակցական ձայնի իրավունքով մասնակցել Հայաստանի Հանրապետության կառավարության նիստերին: Առաջարկում ենք նշված կարգավորման հիման վրա համապատասխան փոփոխություն կատարել նաև «Կառավարության կառուցվածքի և գործունեության մասին» օրենքի 10-րդ հոդվածի 7-րդ մասում՝ Կառավարության նիստերին ներկա լինելու իրավունք ունեցող անձանց շրջանակում նախատեսելով նաև Լիազոր ներկայացուցչին. | Ընդունվել է: | Տե՛ս Նախագծի լրամշակված տարբերակը: |
| 1. 15-րդ հոդվածում նախատեսել նաև Լիազոր ներկայացուցչի գրասենյակի ստեղծման և կանոնադրության հաստատման ժամկետներ: | Ընդունվել է: | Տե՛ս Նախագծի լրամշակված տարբերակը: |
| 1. Առաջարկում ենք Նախագիծը համապատասխանեցնել «Նորմատիվ իրավական ակտերի մասին» օրենքի 14-րդ հոդվածով սահմանած նորմատիվ իրավական ակտի համարակալման պահանջներին: | Չի ընդունվել: | Առաջարկն ընդհանրական է և հասկանալի չէ, թե որ անհամապատասխանության մասին է խոսքը: |
| 18. | ՀՀ բնապահպանության նախարարություն  18.04.2019 թվական  № 1/04.3/10871-19 գրություն | | Դիտողություններ և առաջարկություններ չկան |  |  |
| 19. | ՀՀ Ազգային անվտանգության ծառայություն  18.04.2019 թվական  № 11/353 գրություն | | 1. 4-րդ հոդվածի 1-ին մասից «25 տարին լրացած » բառերը հանել, իսկ «կրթություն» բառից հետո լրացնել «առնվազն 5 տարվա մասնագիտական աշխատանքային ստաժ» բառերով: | Չի ընդունվել: | Բացակայում են առաջարկի իրավական հիմքերը: |
| 1. 5-րդ հոդվածի 1-ին մասը շարադրել հետևյալ խմբագրությամբ «1. Գրասենյակի ղեկավարն ի պաշտոնե Լիազոր ներկայացուցչի տեղակալն է»: | Չի ընդունվել: | Նախագիծը լրամշակվել է և շարադրվել հետևյալ խմբագրությամբ. «1. Գրասենյակի ղեկավարն ի պաշտոնե Ներկայացուցչի առաջին տեղակալն է, իսկ Գրասենյակի ղեկավարի տեղակալը` Ներկայացուցչի տեղակալը»: |
| 1. Նույն հոդվածի 2-րդ մասից «կամ Գրասենյակի ղեկավարը» բառերը հանել: | Չի ընդունվել: | Նախագիծը լրամշակվել է և շարադրվել հետևյալ խմբագրությամբ. «2. Ներկայացուցչի բացակայության կամ կոնկրետ գործով շահերի բախման դեպքերում նրան փոխարինում է Գրասենյակի ղեկավարը, իսկ նրա բացակայության դեպքում` Գրասենյակի ղեկավարի տեղակալը»: |
| 1. 10-րդ հոդվածի 1-ին մասի 3-րդ կետում «խորհրդակցական ձայնի իրավունքով» բառերը փոխարինել «վարչապետի հրավերով» բառերով: | Չի ընդունվել: | Նախագիծը լրամշակվել է և «Կառավարության կառուցվածքի և գործունեության մասին» օրենքում» կատարվել է փոփոխություն, Կառավարության նիստերին ներկա լինելու իրավունք ունեցող անձանց շրջանակում ի թիվս այլոց, նախատեսելով նաև Ներկայացուցչին: Հետևաբար, առաջարկի ընդունման անհրաժեշտությունը վերանում է: |
| 1. 13-րդ հոդվածի 2-րդ մասում «Լիազոր ներկայացուցչի կողմից սահմանված» բառերը փոխարինել «հնարավոինս սեղմ» բառերով | Չի ընդունվել: | Հաշվի առնելով Ներկայացուցչի գործառույթների բնույթը և այն հանգամանքը, որ վերջինս սահմանափակված է Եվրոպական դատարանի սահմանած ժամկետներով, որոնք, օրինակ, միջանկյալ միջոցների պարագայում բավականին սեղմ են՝ ապա Ներկայացուցչի կողմից ժամկետի սահմանումը հետապնդում է աշխատանքի ճիշտ և ժամանակին կազմակերպման նպատակ: |
| 20. | ՀՀ արտակարգ իրավիճակների նախարարություն  19.04.2019 թվական  № 01/01.1/3621-2019 գրություն | | Դիտողություններ և առաջարկություններ չկան |  |  |
| 21. | ՀՀ դատական դեպարտամենտ  22.04.2019 թվական  № ԴԴ-1-Ե-3364 գրություն | | Դիտողություններ և առաջարկություններ չկան |  |  |
| 22. | ՀՀ քննչական կոմիտե  23.04.2019 թվական  № 01/22/7873-19 գրություն | | 1. Նախագծի 3-րդ հոդվածի 3-րդ մասի համաձայն՝ «(…) Գրասենյակի գործառույթների իրականացմամբ ստեղծված փաստաթղթերը ստորագրում և սահմանված դեպքերում կնքում է Լիազոր ներկայացուցիչը։ Այս լիազորությունը Լիազոր ներկայացուցչի որոշմամբ կարող է պատվիրակվել Գրասենյակի ղեկավարին և Գրասենյակի ղեկավարի տեղակալին։»:  Նշված իրավակարգավորումներից անհասկանալի է, թե գրասենյակին ի՞նչ կնիք է հատկացվելու (գրասենյակի, թե լիազոր ներկայացուցչի անվամբ), ուստի առաջարկում ենք հստակեցնել, թե ինչ կնիքով է լիազոր ներկայացուցիչը, իսկ օրենքով սահմանված դեպքերում նաև գրասենյակի ղեկավարը կամ գրասենյակի ղեկավարի տեղակալը կնքում փաստաթղթերը և ի՞նչ կնիքով (կնիքի նկարագիրը):  Միաժամանակ առաջարկվում է, նշված հոդվածի նույն մասի «Լիազորությունը» բառը փոխարինել «Լիազորությունները» բառով, «որոշմամբ» բառից հետո լրացնել «, իսկ վերջինիս բացակայության կամ ներկայացուցչության իրականացման անհնարինության դեպքում,» բառերը, քանի որ նման ձևակերպման արդյունքում չեն կարագավորվում այն դեպքերը, երբ լիազոր ներկայացուցիչը բացակայում է կամ անհնար է վերջինիս կողմից ներկայացուցչության իրականացումը, իսկ վերջին «և» շաղկապը փոխարինել «կամ» շաղկապով՝ Նախագծի ընդհանուր դրույթների համապատասխանություն ապահովելու նպատակով: | Ընդունվել է մասամբ: | Առաջարկում նշված կնիքի նկարագրությունը դուրս է սույն օրենքի կարգավորման առարկայի շրջանակներից: Վերջինս սահմանվելու է Գրասենյակի կանոնադրությամբ:  «Լիազորությունը» բառը «Լիազորությունները» բառով փոխարինելու առաջարկն ընդունվել է, Նախագիծը լրամշակվել է: «Որոշմամբ» բառից հետո առաջարկվող լրացումը չի ընդունվել, քանի որ այն հոդվածի տրամաբանությունից դուրս է: Ինչ վերաբերում է վերջին «և» շաղկապի վերաբերյալ ներկայացված առաջարկին, Նախագիծն այս մասով լրամշակվել է և նախատեսվել հետևյալը. «Այս Լիազորությունները Ներկայացուցչի որոշմամբ կարող են պատվիրակվել Գրասենյակի ղեկավարին, ինչպես նաև Գրասենյակի ղեկավարի տեղակալին՝ նրա համակարգմանը վերապահված բնագավառում»։ |
| 2. Բովանդակային առումով միասնականություն ապահովելու, ինչպես նաև լիազոր ներկայացուցչի պաշտոնը թափուր մնալու դեպքում աշխատանքները չկազմալուծվելու նպատակով, առաջարկվում է Նախագծում նախատեսել համապատասխան իրավակարգավորում՝ Նախագծի 4-րդ հոդվածի 2-րդ մասում լրացնելով հետևյալ բովանդակությամբ նոր նախադասություն. «Իսկ մինչև նոր լիազոր ներկայացուցիչ նշանակելը, ՄԻԵԴ-ում Հայաստանի Հանրապետության կառավարության լիազոր ներկայացուցչի լիազորությունները ժամանակավորապես իրականացնում են ի պաշտոնե վերջինիս տեղակալներ Գրասենյակի ղեկավարը կամ Գրասենյակի ղեկավարի տեղակալը:»: | Չի ընդունվել: | Նախագիծը լրամշակելու անհրաժեշտություն չկա, քանի որ Ներկայացուցչի բացակայություն եզրույթը ներառում է նաև մինչև նոր Ներկայացուցչի նշանակման դեպքը, որը կարգավորվում է սույն Նախագծի 5-րդ հոդվածի 2-րդ մասով: |
| 1. Առաջարկվում է Նախագծի 6-րդ հոդվածի 2-րդ մասից հանել «Գրասենյակը և» բառն ու շաղկապը, իսկ «հաշվետու են» բառը փոխարինել «հաշվետու է» բառով, քանի որ Գրասենյակի ղեկավարն, ըստ էության, հաշվետվությունը պետք է ներկայացնի ոչ միայն իր, այլ՝ ամբողջ Գրասենյակի գործունեության վերաբերյալ: | Ընդունվել է: | Տե՛ս Նախագծի լրամշակված տարբերակը: |
| 1. Շարահյուսորեն ճիշտ ձևակերպելու նպատակով առաջարկվում է Նախագծի 8-րդ հոդվածի 1-ին կետում նշված «որոշումն» բառը փոխարինել «որոշման» բառով: | Ընդունվել է ի գիտություն: | Տեխնիկական վրիպակը շտկվել է: Տե՛սՆախագծի լրամշակված տարբերակը: |
| 1. Քանի որ Նախագծում և դրան կից հիմնավորման մեջ առկա չէ որևէ դրույթ՝ լիազոր ներկայացուցչի պաշտոնավարման ժամկետի վերաբերյալ, ինչը որևէ կերպ հիմնավորված չէ, ուստի, կամայականություններից զերծ մնալու նպատակով, կարծում ենք, որ նպատակահարմար է Նախագծում նախատեսել դրույթ՝ լիազոր ներկայացուցչի պաշտոնավարման ժամկետի վերաբերյալ: | Չի ընդունվել: | Բացակայում է առաջարկի ինչպես իրավական հիմնավորումը, այնպես էլ գործնական անհրաժեշտությունը: |
| 23. | ՀՀ վճռաբեկ դատարան  25.04.2019 թվական  № ՎԴ-1-Ե-3356 գրություն | | Դիտողություններ և առաջարկություններ չկան |  |  |
| 24. | ՀՀ ֆինանսների նախարարություն  26.04.2019 թվական  № 01/11-4/6924-2019 գրություն | | 1. «Մարդու իրավունքների եվրոպական դատարանում Հայաստանի Հանրապետության կառավարության լիազոր ներկայացուցչի մասին» օրենքի նախագծի ընդունումը, մասնավորապես, Մարդու իրավունքների եվրոպական դատարանում Հայաստանի Հանրապետության կառավարության լիազոր ներկայացուցչին օրենքով վերապահված լիազորությունների լիարժեք ու արդյունավետ իրականացումն ապահովելու նպատակով ՀՀ վարչապետի աշխատակազմի կառուցվածքում լիազոր ներկայացուցչի գրասենյակի ստեղծումը /6-րդ հոդված/ և իր լիազորություններն իրականացնելիս փորձագետների և մասնագետների ներգրավումը /10-րդ հոդված/, կհանգեցնի ՀՀ պետական բյուջեից լրացուցիչ միջոցներ հատկացնելու անհրաժեշտության, որը հնարավոր չէ գնահատել համապատասխան տվյալների բացակայության պատճառով: | Ընդունվել է ի գիտություն: | Քանի որ անհրաժեշտ հաշվարկները կատարվելու են ՀՀ վարչապետի աշխատակազմի հետ համագործակցությամբ, համապատասխան տվյալները կներկայացվեն Նախագծի քննարկման հետագա փուլերում: |
| 1. Միաժամանակ, հաշվի առնելով, որ Մարդու իրավունքների եվրոպական դատարանում ՀՀ կառավարության լիազոր ներկայացուցչի խնդիրների ու գործառույթների իրականացմանն աջակցելու նպատակով ՀՀ արդարադատության նախարարության կազմում կառուցվածքային ստորաբաժանման կարգավիճակով գործում է Մարդու իրավունքների եվրոպական դատարանի հետ կապերի վարչություն, առաջարկում ենք քննարկել համանման գործառույթների իրականացման համար երկու տարբեր պետական մարմիններում կառուցվածքային ստորաբաժանումների գոյություն ունենալու նպատակահարմարության հարցը և ըստ դրա՝ կա՛մ ձեռնպահ մնալ ՀՀ վարչապետի աշխատակազմի կառուցվածքում լիազոր ներկայացուցչի գրասենյակի ստեղծումից, կա՛մ փոփոխություն կատարել ՀՀ արդարադատության նախարարության կառուցվածքում և կրճատել աշխատողների թվաքանակը: | Չի ընդունվել: | Նախագծերով առաջարկվող կարգավորումներից, ինչպես նաև Նախագծերի ընդունման հիմնավորումից ուղղակիորեն բխում է, որ Ներկայացուցչի խնդիրների ու գործառույթների իրականացմանն աջակցելու գործառույթը վերապահվում է Գրասենյակին՝ բացառելով երկու տարբեր պետական մարմիններում համանման գործառութների իրականացման հնարավորությունը: |
| 25. | | ՀՀ մարդու իրավունքների պաշտպան  07.05.2019 թվական  № 01/13.6/1991-19 գրություն | 1. Նախագծի 3-րդ հոդվածի 2-րդ մասով ամրագրվում է, որ Լիազոր ներկայացուցիչը ներկայացնում է ՀՀ *կառավարության* շահերը Եվրոպական դատարանում (․․․)։ Բացի այդ, Նախագծի 6-րդ հոդվածի 4-րդ մասով սահմանվում է, որ Գրասենյակն աջակցում է Լիազոր ներկայացուցչին Հայաստանի Հանրապետության վարչապետի հանձնարարությամբ Հայաստանի Հանրապետության *կառավարության* շահերը Հայաստանի Հանրապետության մասնակցությամբ միջազգային այլ ատյաններում ներկայացնելիս։   Վերոգրյալ ձևակերպումներից տպավորություն է ստեղծվում, որ Լիազոր ներկայացուցիչը Եվրոպական դատարանում ներկայացնում և պաշտպանում է միայն *կառավարության* (գործադիր իշխանության) շահերը: Այնինչ, Լիազոր ներկայացուցչի ինստիտուտը կոչված է ներկայացնելու առհասարակ պետության շահերը՝ իշխանության բոլոր ճյուղերի ընդգրկմամբ։ Ավելին, հաճախ դատական իշխանության գործողություններն են վիճարկվում Եվրոպական դատարանում, և այս առումով իշխանության մի ճյուղի (կառավարության) շահերը ներկայացնելու ձևակերպումը լիարժեք չի արտացոլում Լիազոր ներկայացուցչի դերակատարությունը: Հետևաբար, առաջարկում ենք «Հայաստանի Հանրապետության կառավարության շահերը» բառերը փոխարինել «Հայաստանի Հանրապետության շահերը» բառերով։ | Ընդունվել է: | ՀՀ արդարադատության նախարարության 2019 թվականի ապրիլի 27-ի թիվ 01/18/9138-19 գրությամբ ՀՀ վարչապետի աշխատակազմ ներկայացված Նախագծի լրամշակված տարբերակում այս փոփոխությունն արդեն արվել է: Տե՛ս Նախագծի լրամշակված տարբերակը: |
| 1. Նախագծի 9-րդ հոդվածը ամրագրում է Լիազոր ներկայացուցչի կողմից ՀՀ իրավական համակարգում մարդու իրավունքների եվրոպական չափանիշների ներդրման լիազորությունը։   Լիազոր ներկայացուցչի այս լիազորության գործադրման լիարժեքության և արդյունավետության տեսանկյունից կարծում ենք, որ նպատակահարմար է օրենսդրական մակարդակում ամրագրել Մարդու իրավունքների եվրոպական դատարանի պրակտիկայի ամփոփման, վիճակագրության վարման, ինչպես նաև Հայաստանի Հանրապետության դեմ կայացված վճիռների հրապարակման հետ կապված գործառույթներ։ | Չի ընդունվել: | Մարդու իրավունքների եվրոպական դատարանի պրակտիկան պարբերաբար ամփոփվում և հրապարակվում է Եվրոպական դատարանի կողմից: Ուստի, նման գործառույթի օրենսդրական ամրագրման անհրաժեշտությունը բացակայում է:  Ինչ վերաբերում է վիճակագրության վարման հետ կապված առաջարկին, ապա առաջարկի բովանդակությունից պարզ չէ, թե ինչպիսի վիճակագրական տվյալներ պետք է ամփոփվեն: Եթե խոսքը վերաբերում է Եվրոպական դատարանի քննությանը հանձնված գանգատներին և կայացված վճիռներին, ապա նման վիճակագրություն (այդ թվում՝ յուրաքանչյուր անդամ պետության վերաբերյալ) վարում և հրապարակում է Եվրոպական դատարանը: Եթե խոսքը վերաբերում է Եվրոպական դատարանի վճիռների կատարմանը, ապա վերջինիս առնչությամբ վիճակագրական տվյալները (այդ թվում՝ յուրաքանչյուր անդամ պետության վերաբերյալ) ամփոփվում են ԵԽ նախարարների կոմիտեի տարեկան զեկույցներում:  Բացի այդ, անհասկանելի է, թե վիճակագրության վարման գործառույթը ինչպես կարող է ապահովել Նախագծի 9-րդ հոդվածով ամրագրված լիազորության լիարժեք և արդյունավետ գործադրումը:  Անդրադառնալով Հայաստանի Հանրապետության դեմ կայացված վճիռների հրապարակման հետ կապված գործառույթ սահմանելու առաջարկին՝ հարկավոր է նշել, որ այն Նախագծի 9-րդ հոդվածի կարգավորման առարկայից դուրս է և բխում է 8-րդ հոդվածի 1-ին մասի 6-րդ կետից: |
| 1. Նախագծի 10-րդ հոդվածի 1-ին մասի 4-րդ կետի համաձայն՝ Լիազոր ներկայացուցիչն իրավասու է առաջարկել կոնկրետ գործով (ad hoc) Եվրոպական դատարանի դատավորների թեկնածուներին։   Նախագծում առաջարկվող կարգավորման ձևակերպումից տպավորություն է ստեղծվում, թե Լիազոր ներկայացուցիչը դատավորի թեկնածությունը ներկայացնում է Եվրոպական դատարանում քննվող կոնկրետ գործի առնչությամբ, այլ ոչ թե ad hoc դատավորի կարգավիճակով: Կարծում ենք, որ դրույթի շարադասությունն այս առումով փոփոխման կարիք ունի:  Բացի այդ, որոշակի մտահոգության տեղիք է տալիս նաև Լիազոր ներկայացուցչի կողմից ad հօc դատավորների թեկնածուների վերաբերյալ Վարչապետին առաջարկ ներկայացնելու իրավասությունն այն առումով, որ առաջադրման նման ընթացակարգը կարող է ad հօc դատավորի անկախության պահանջի տեսանկյունից անհամատեղելի լինել: | Ընդունվել է: | Նախագիծը լրամշակվել է և 10-րդ հոդվածի 1-ին մասի 4-րդ կետը շարադրվել է հետևյալ խմբագրությամբ. «Եվրոպական դատարանին առաջարկել այն անձանց թեկնածությունները, որոնք Եվրոպական դատարանի կանոնակարգի համաձայն կարող են հանդես գալ կոնկրետ գործով (ad hoc) դատավորի կարգավիճակով»: Տե՛ս Նախագծի լրամշակված տարբերակը: |
| 1. Նախագծի 12-րդ հոդվածի համաձայն՝ յուրաքանչյուր տարվա առաջին եռամսյակի ընթացքում Լիազոր ներկայացուցիչը Հայաստանի Հանրապետության կառավարություն է ներկայացնում հաշվետվություն նախորդ տարվա իր գործունեության մասին։   Լիազոր ներկայացուցչի ինստիտուտի՝ ՀՀ վարչապետի աշխատակազմի կառուցվածքում ստեղծվելու և ՀՀ վարչապետին ենթակա լինելու վերաբերյալ Նախագծի լուծումների ընդհանուր տրամաբանության հաշվառմամբ՝ կարծում ենք, որ հաշվետվությունը Կառավարության ամբողջ կազմով քննարկելու հարցը պետք է վերապահվի Վարչապետին: Հետևաբար, Լիազոր ներկայացուցչի հաշվետվությունը պետք է ներկայացվի գրասենյակի նկատմամբ ղեկավարման լիազորություն ունեցող Վարչապետին՝ այն Կառավարությունում քննարկման առարկա դարձնելու նպատակով: | Չի ընդունվել: | Ներկայացուցչի գործունեության ուղղություններով և լիազորությունների բնույթով պայմանավորված ավելի նպատակահարմար է հաշվետվությունն անմիջապես ներկայացնել ՀՀ կառավարությանը՝ որպես պետության ներքին և արտաքին քաղաքականությունը մշակող մարմին: |
| 1. Նախագծի 13-րդ հոդվածի կարգավորման հետ կապված՝ ընդունելով, որ Լիազոր ներկայացուցչի՝ միջազգային ատյաններում պետության շահերը ներկայացնելու լիազորությունը ենթադրում է նաև իրավասու մարմիններից անհրաժեշտ տեղեկությունների հավաքագրում ու ամփոփում՝ կարծում ենք, որ խնդրո առարկա լիազորության շրջանակները որոշակի հստակեցման կարիք ունեն: Այսպես, կարծում ենք, որ տեղեկություններ տրամադրելու պահանջի հասցեատերը պետք է լինեն այն պետական մարմիններն ու կազմակերպությունները, որոնց գործողություններին ուղղակի կամ անուղղակի առնչություն ունի Դատարանում քննվող կոնկրետ գործը:   Ընդ որում, նախագծով որևէ վերապահում արված չէ պետական կամ օրենքով պահպանվող այլ գաղտնիքին հասանելիության հարցի հետ կապված: Այս առումով, հարկ է նշել, որ օրինակ՝ «Մարդու իրավունքների պաշտպանի մասին» սահմանադրական օրենքի 24-րդ հոդվածի 3-րդ մասով սահմանվում է, որ պետական կամ օրենքով պահպանվող այլ գաղտնիք պարունակող տեղեկություններին Պաշտպանը կամ նրա կողմից այդ նպատակով հատուկ լիազորված անձը կարող է ծանոթանալ օրենքով սահմանված կարգով: Ուստի, կարծում ենք, որ նմանատիպ դրույթ պետք է ամրագրվի նաև Նախագծում: | Չի ընդունվել: | Նման սահմանափակում նախատեսելը կարող է խոչընդոտել Ներկայացուցչի լիազորությունների պատշաճ և արդյունավետ իրականացմանը՝ բացասաբար ազդելով միջազգային ատյաններում ՀՀ շահերի ներկայացման վրա:  Ինչ վերաբերում է պետական կամ օրենքով պահպանվող այլ գաղտնիքի հասանելիության հարցին, ապա նշվածը դուրս է սույն օրենքի կարգավորման առարկայից: |
| 1. Միևնույն ժամանակ, առաջարկում ենք Նախագծում ամրագրել մարդու իրավունքների պաշտպանություն իրականացնող ինստիտուտների և քաղաքացիական հասարակության հետ համագործակցության վերաբերյալ դրույթ: Ասվածը վերաբերում է նաև ՀՀ մարդու իրավունքների պաշտպանի ինստիտուտին՝ հատկապես հաշվի առնելով վերջինիս ներգրավվածությունը Եվրոպական դատարանում Հայաստանի վերաբերյալ գործերի քննությանը, ինչպես նաև վճիռների կատարման գործընթացին: | Ընդունվել է մասամբ: | Նախագծի 10-րդ հոդվածի 1-ին մասի 2-րդ կետով քաղաքացիական հասարակության հետ համագործակցության դրույթն ամրագրված է: Ինչ վերաբերում է մարդու իրավունքների պաշտպանություն իրականացնող ինստիտուտների հետ համագործակցության հնարավորության ամրագրմանը, ապա այս մասով Նախագիծը լրամշակվել է:  Տե՛ս Նախագծի լրամշակված տարբերակը: |